Source: http://codfiscal.net/44241/legea-3582015-aprobarea-cu-modificari-a-oug-502015-modificarea-si-completarea-noului-cod-fiscal-si-noului-cod-de-procedura-fiscala
Timestamp: 2017-03-25 11:33:30+00:00

Document:
LEGEA 358/2015 - Aprobarea cu modificări a OUG 50/2015 - modificarea și completarea Noului Cod fiscal și Noului Cod de procedură fiscală | Revista CFNET - Consultanta Finante Taxe
Finante Publice LEGEA 6/2017 – bugetul de stat pe anul 2017 Finante Publice OUG 2/2017 – Măsuri fiscal-bugetare şi modificarea unor acte normative ACTUALIZATĂ Acte conexe fiscalitatii ORDINUL 2263/2016 – Procedura de transmitere a datelor în registrul public,… Comunicate de presă Sistemul Național de Raportare FOREXEBUG a fost finalizat Consultare publica Salarizarea personalului bugetar | PROIECT OUG Extern
Finante Europene Autorităţile fiscale din România vor schima automat informaţii fiscale cu 50… EU News [en] European Commission: Report on Tax Reforms in EU Member States 2015 EU Tax Customs Audit Anti-fraud [en] EC, VAT Gap study: The total amount of VAT lost across… Finante Europene CE TVA 2015: Normele nationale pentru utilizarea mini-ghiseului unic de… Acasă Reglementari fiscale Acte modificare Cod Fiscal LEGEA 358/2015 – Aprobarea cu modificări a OUG 50/2015 – modificarea și...
Reglementari fiscaleActe modificare Cod FiscalLegislatieLEGENoile Coduri Fiscale LEGEA 358/2015 – Aprobarea cu modificări a OUG 50/2015 – modificarea și completarea Noului Cod fiscal și Noului Cod de procedură fiscală
# CFNET Finante Taxe - 17 Ian 2016 30 0 2015-12-31 – Publicata in M.Of. nr. 988 din 31.12.2015
LEGEA nr. 358/2015 privind aprobarea Ordonanței de urgență a Guvernului nr. 50/2015 pentru modificarea și completarea Legii nr. 227/2015 privind Codul fiscal și a Legii nr. 207/2015 privind Codul de procedură fiscală
Se aprobă Ordonanța de urgență a Guvernului nr. 50 din 27 octombrie 2015 pentru modificarea și completarea Legii nr. 227/2015 privind Codul fiscal și a Legii nr. 207/2015 privind Codul de procedură fiscală, publicată în Monitorul Oficial al României, Partea I, nr. 817 din 3 noiembrie 2015, cu următoarele modificări și completări:
La articolul I, înaintea punctului 1 se introduce un nou punct, cu următorul cuprins:
„- La articolul 13 alineatul (2), după litera g) se introduce o nouă literă, litera g1), cu următorul cuprins:
«g1) Fondul de garantare a asiguraților, constituit potrivit legii;»”.
La articolul I, după punctul 1 se introduce un nou punct, punctul 11, cu următorul cuprins:
„11. La articolul 26, după alineatul (10) se introduce un nou alineat, alineatul (11), cu următorul cuprins:
«(11) Prevederile alin. (1) lit. c) și j) se aplică pentru creanțele, altele decât cele asupra clienților reprezentând sumele datorate de clienții interni și externi pentru produse, semifabricate, materiale, mărfuri vândute, lucrări executate și servicii prestate, înregistrate începând cu data de 1 ianuarie 2016.»”
La articolul I, după punctul 11 se introduce un nou punct, punctul 111, cu următorul cuprins:
„111. La articolul 80 alineatul (2), litera d) se modifică și va avea următorul cuprins:
«d) persoanele fizice autorizate și întreprinderile individuale, precum și persoanele fizice care exercită profesii liberale și asocierile fără personalitate juridică constituite între persoane fizice, persoanele fizice care dețin capacitatea de a încheia contracte individuale de muncă în calitate de angajator, care au, potrivit legii, personal angajat pe bază de contract individual de muncă.»”
La articolul I punctul 14, alineatul (9) al articolului 101 se modifică și va avea următorul cuprins:
„(9) În cazul veniturilor din pensii și/sau al diferențelor de venituri din pensii, sumelor reprezentând actualizarea acestora cu indicele de inflație, stabilite în baza hotărârilor judecătorești rămase definitive și irevocabile/hotărârilor judecătorești definitive și executorii, impozitul se calculează separat față de impozitul aferent drepturilor lunii curente, prin aplicarea cotei de 16% asupra venitului impozabil, impozitul reținut fiind impozit final. Venitul impozabil din pensii se stabilește prin deducerea din suma totală a contribuției individuale de asigurări sociale de sănătate, datorată potrivit legii, și a sumei neimpozabile lunare, stabilită potrivit legislației în vigoare la data plății.
Impozitul se reține la data efectuării plății, în conformitate cu reglementările legale în vigoare la data plății veniturilor respective. Impozitul astfel reținut se plătește până la data de 25 inclusiv a lunii următoare celei în care s-au plătit veniturile.”
La articolul I, după punctul 23 se introduce un nou punct, punctul 231, cu următorul cuprins:
„231. La articolul 168, alineatul (7) se modifică și va avea următorul cuprins:
«(7) În cazul în care au fost acordate sume reprezentând salarii/solde sau diferențe de salarii/solde și pensii sau diferențe de pensii, cu excepția sumelor reprezentând actualizarea acestora cu indicele de inflație, stabilite în baza unor hotărâri judecătorești rămase definitive și irevocabile/hotărâri judecătorești definitive și executorii, precum și în cazul în care prin astfel de hotărâri s-a dispus reîncadrarea în muncă a unor persoane, sumele respective se defalcă pe lunile la care se referă și se utilizează cotele de contribuții de asigurări sociale de sănătate care erau în vigoare în acea perioadă. Contribuțiile de asigurări sociale de sănătate datorate potrivit legii se calculează, se rețin la data efectuării plății și se plătesc până la data de 25 inclusiv a lunii următoare celei în care au fost plătite aceste sume.»”
La articolul I, după punctul 34 se introduce un nou punct, punctul 341, cu următorul cuprins:
„341. La articolul 223, după alineatul (3) se introduce un nou alineat, alineatul (4), cu următorul cuprins:
«(4) Persoana fizică sau juridică care realizează venituri ca urmare a activității desfășurate în România în calitate de artist de spectacol sau sportiv, din activitățile artistice și sportive, indiferent dacă acestea sunt plătite direct artistului sau sportivului ori unei terțe părți care acționează în numele acelui artist sau sportiv, are obligația să calculeze, să declare și să plătească impozit conform regulilor stabilite în titlul II sau IV, după caz, dacă plătitorul de venit se află într-un stat străin.»”
La articolul I, după punctul 35 se introduc două noi puncte, punctele 351 și 352, cu următorul cuprins:
„351. La articolul 224, alineatul (5) se modifică și va avea următorul cuprins:
«(5) Impozitul se calculează, respectiv se reține în momentul plății venitului, se declară și se plătește la bugetul de stat până la data de 25 inclusiv a lunii următoare celei în care s-a plătit venitul. Impozitul se calculează, se reține, se declară și se plătește, în lei, la bugetul de stat, la cursul de schimb al pieței valutare comunicat de Banca Națională a României, pentru ziua în care se efectuează plata venitului către nerezidenți. În cazul dividendelor distribuite, dar care nu au fost plătite acționarilor sau asociaților până la sfârșitul anului în care s-au aprobat situațiile financiare anuale, impozitul pe dividende se declară și se plătește până la data de 25 ianuarie a anului următor, respectiv până la data de 25 a primei luni a anului fiscal modificat, următor anului în care s-au aprobat situațiile financiare anuale, după caz. Impozitul nu se calculează, nu se reține și nu se plătește la bugetul de stat pentru dividendele distribuite și neplătite până la sfârșitul anului în care s-au aprobat situațiile financiare anuale, dacă în ultima zi a anului calendaristic sau în ultima zi a anului fiscal modificat, după caz, persoana juridică străină beneficiară a dividendelor îndeplinește condițiile prevăzute la art. 229 alin. (1) lit. c).»
352.La articolul 263, litera f) se modifică și va avea următorul cuprins:
«f) societăți cunoscute în legislația franceză ca: société anonyme, société en commandite par actions, société à responsabilité limitée, precum și instituțiile și întreprinderile publice cu caracter industrial și comercial;»”.
La articolul I, după punctul 36 se introduc treizeci și două noi puncte, punctele 361-3632, cu următorul cuprins:
„361. La articolul 307, alineatul (6) se modifică și va avea următorul cuprins:
«(6) În alte situații decât cele prevăzute la alin. (2)-(5), în cazul în care livrarea de bunuri/prestarea de servicii este realizată de o persoană impozabilă care nu este stabilită în România sau nu este considerată a fi stabilită pentru respectivele livrări de bunuri/prestări de servicii pe teritoriul României conform prevederilor art. 266 alin. (2) și care nu este înregistrată în România conform art. 316, persoana obligată la plata taxei este persoana impozabilă ori persoana juridică neimpozabilă, stabilită în România, indiferent dacă este sau nu înregistrată în scopuri de TVA conform art. 316, sau persoana nestabilită în România, dar înregistrată în România conform art. 316, care este beneficiar al unor livrări de bunuri/prestări de servicii care au loc în România, conform art. 275 sau 278. Prin excepție, persoana impozabilă ori persoana juridică neimpozabilă, stabilită în România și neînregistrată în scopuri de TVA conform art. 316 sau 317, care este beneficiar al unor servicii prevăzute la art. 278 alin. (5) lit. h), nu este persoana obligată la plata taxei dacă prestatorul aplică unul dintre regimurile speciale prevăzute la art. 314 sau 315.»
362.La articolul 331 alineatul (2), litera g) se modifică și va avea următorul cuprins:
«g) construcțiile, astfel cum sunt definite la art. 292 alin. (2) lit. f) pct. 2, părțile de construcție și terenurile de orice fel, pentru a căror livrare se aplică regimul de taxare prin efectul legii sau prin opțiune;».
363.La articolul 331, după alineatul (6) se introduce un nou alineat, alineatul (7), cu următorul cuprins:
«(7) Pentru livrarea bunurilor prevăzute la alin. (2) lit. i)-k) se aplică taxarea inversă numai dacă valoarea bunurilor livrate, exclusiv TVA, înscrise într-o factură, este mai mare sau egală cu 22.500 lei.»
364.La articolul 360, alineatul (6) se modifică și va avea următorul cuprins:
«(6) Competențele, componența, precum și regulamentul de organizare și funcționare ale Comisiei sunt stabilite prin ordin al ministrului finanțelor publice.»
365.Articolul 361se modifică și va avea următorul cuprins:
«Competențele, componența, precum și regulamentul de organizare și funcționare ale comisiilor teritoriale sunt stabilite prin ordin al ministrului finanțelor publice.»
366.La articolul 362 alineatul (6), după litera d) se introduce o nouă literă, litera e), cu următorul cuprins:
«e) vânzarea de bere în interiorul antrepozitului fiscal, autorizat exclusiv pentru producția de bere.»
367.La articolul 402, alineatele (10) și (11) se modifică și vor avea următorul cuprins:
«(10) În cursul deplasării în regim suspensiv de accize, expeditorul poate modifica destinația, prin intermediul sistemului informatizat, și poate indica o nouă destinație, care trebuie să fie una dintre destinațiile prevăzute la art. 401 alin. (2) lit. a) pct. 1, 2 ori 3 sau la alin. (3), după caz, în condițiile prevăzute prin ordin al președintelui A.N.A.F.
(11) În cazul deplasării intracomunitare a produselor energetice în regim suspensiv de accize, pe cale maritimă sau pe căi navigabile interioare, către un destinatar care nu este cunoscut cu siguranță în momentul în care expeditorul înaintează proiectul de document administrativ electronic prevăzut la alin. (2), autoritatea competentă poate autoriza ca expeditorul să nu includă în documentul în cauză datele privind destinatarul, în condițiile prevăzute prin ordin al președintelui A.N.A.F.»
368.La articolul 403, alineatul (2) se modifică și va avea următorul cuprins:
«(2) Autoritatea competentă a expeditorului poate permite, în condițiile stabilite prin ordin al președintelui A.N.A.F., ca expeditorul să divizeze o deplasare de produse energetice în regim suspensiv de accize cu condiția să nu se modifice cantitatea totală de produse accizabile.»
369.La articolul 404, alineatele (2) și (5) se modifică și vor avea următorul cuprins:
«(2) Modalitățile de confirmare a faptului că produsele accizabile au ajuns la destinație și de trimitere a raportului de primire a produselor accizabile de către destinatarii menționați la art. 395 alin. (1) sunt prevăzute prin ordin al președintelui A.N.A.F.
(5) În cazul în care locul de expediție și cel de destinație se află în România, primirea produselor accizabile în regim suspensiv de accize se confirmă expeditorului potrivit procedurii stabilite prin ordin al președintelui A.N.A.F.»
3610.La articolul 406 alineatul (1), litera b) se modifică și va avea următorul cuprins:
«b) să informeze autoritatea competentă a expeditorului înainte de începerea deplasării, prin procedura stabilită prin ordin al președintelui A.N.A.F.»
3611.La articolul 409, alineatul (2) se modifică și va avea următorul cuprins:
«(2) Situațiile în care sistemul informatizat este considerat indisponibil în România, precum și normele și procedurile care trebuie urmate în aceste situații sunt stabilite prin ordin al președintelui A.N.A.F.»
3612.La articolul 410, alineatul (1) se modifică și va avea următorul cuprins:
«(1) Monitorizarea deplasărilor produselor accizabile în regim suspensiv de accize, care se desfășoară integral pe teritoriul României, se realizează potrivit procedurilor aprobate prin ordin al președintelui A.N.A.F., stabilite pe baza prevederilor art. 402-408.»
3613.La articolul 412, alineatul (8) se modifică și va avea următorul cuprins:
«(8) În sensul prezentului articol, neregulă înseamnă o situație apărută în cursul unei deplasări a produselor accizabile în regim suspensiv de accize, diferită de aceea prevăzută la art. 340 alin. (10) și (11), din cauza căreia o deplasare sau un segment dintr-o deplasare a unor produse accizabile nu s-a încheiat conform art. 401 alin. (7).»
3614.La articolul 432, alineatul (1) se modifică și va avea următorul cuprins:
«(1) Toți operatorii economici cu produse accizabile sunt obligați să accepte orice control ce permite autorității competente prevăzute prin ordin al președintelui A.N.A.F. să se asigure de corectitudinea operațiunilor cu produse accizabile.»
3615.Articolul 434 se modifică și va avea următorul cuprins:
«Efectuarea formalităților vamale de import aferente benzinelor și motorinelor se face prin birourile vamale la frontieră stabilite prin ordin al președintelui A.N.A.F.»
3616.La articolul 435, alineatele (3), (4) și litera a) a alineatului (9) se modifică și vor avea următorul cuprins:
«(3) Operatorii economici care doresc să distribuie și să comercializeze angro băuturi alcoolice, tutun prelucrat și produse energetice – benzine, motorine, petrol lampant, gaz petrolier lichefiat și biocombustibili – sunt obligați să se înregistreze la autoritatea competentă potrivit prevederilor stabilite prin ordin al președintelui A.N.A.F.
(4) Operatorii economici care intenționează să comercializeze în sistem en détail produse energetice – benzine, motorine, petrol lampant, gaz petrolier lichefiat și biocombustibili – sunt obligați să se înregistreze la autoritatea competentă potrivit prevederilor stabilite prin ordin al președintelui A.N.A.F.
a) operatorii economici care doresc să comercializeze tutun brut sau tutun parțial prelucrat provenit din operațiuni proprii de import, din achiziții intracomunitare proprii sau din producția internă proprie pot desfășura această activitate numai în baza unei autorizații eliberate în acest scop de către autoritatea competentă potrivit prevederilor stabilite prin ordin al președintelui A.N.A.F.;».
3617.La articolul 455, alineatele (2) și (4) se modifică și vor avea următorul cuprins:
«(2) Pentru clădirile proprietate publică sau privată a statului ori a unităților administrativ-teritoriale, concesionate, închiriate, date în administrare ori în folosință, după caz, oricăror entități, altele decât cele de drept public, se stabilește taxa pe clădiri, care se datorează de concesionari, locatari, titularii dreptului de administrare sau de folosință, după caz, în condiții similare impozitului pe clădiri. În cazul transmiterii ulterioare altor entități a dreptului de concesiune, închiriere, administrare sau folosință asupra clădirii, taxa se datorează de persoana care are relația contractuală cu persoana de drept public.
(4) În cazul clădirilor care fac obiectul unor contracte de concesiune, închiriere, administrare sau folosință ce se referă la perioade mai mari de o lună, taxa pe clădiri se stabilește proporțional cu numărul de luni pentru care este constituit dreptul de concesiune, închiriere, administrare ori folosință. Pentru fracțiunile mai mici de o lună, taxa se calculează proporțional cu numărul de zile din luna respectivă.»
3618.La articolul 455, după alineatul (4) se introduce un nou alineat, alineatul (41), cu următorul cuprins:
«(41) În cazul clădirilor care fac obiectul unor contracte de concesiune, închiriere, administrare sau folosință ce se referă la perioade mai mici de o lună, taxa pe clădiri se datorează proporțional cu numărul de zile sau de ore prevăzute în contract.»
3619.La articolul 455, după alineatul (5) se introduce un nou alineat, alineatul (51), cu următorul cuprins:
«(51) În cazul în care pentru o clădire proprietate publică sau privată a statului ori a unității administrativ-teritoriale se datorează impozit pe clădiri, iar în cursul unui an apar situații care determină datorarea taxei pe clădiri, diferența de impozit pentru perioada pe care se datorează taxa pe clădiri se compensează sau se restituie contribuabilului în anul fiscal următor.»
3620.La articolul 457, alineatul (3) se modifică și va avea următorul cuprins:
«(3) În cazul unei clădiri care are pereții exteriori din materiale diferite, pentru stabilirea valorii impozabile a clădirii se identifică în tabelul prevăzut la alin. (2) valoarea impozabilă corespunzătoare materialului cu ponderea cea mai mare.»
3621.La articolul 458 alineatul (1), litera a) se modifică și va avea următorul cuprins:
«a) valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referință, depus la organul fiscal local până la primul termen de plată din anul de referință;».
3622.Laarticolul 460, alineatul (6) se modifică și va avea următorul cuprins:
«(6) Valoarea impozabilă a clădirii se actualizează o dată la 3 ani pe baza unui raport de evaluare a clădirii întocmit de un evaluator autorizat în conformitate cu standardele de evaluare a bunurilor aflate în vigoare la data evaluării, depus la organul fiscal local până la primul termen de plată din anul de referință.»
3623.La articolul 461, alineatele (6), (11) și (12) se modifică și vor avea următorul cuprins:
«(6) În cazul extinderii, îmbunătățirii, desființării parțiale sau al altor modificări aduse unei clădiri existente, inclusiv schimbarea integrală sau parțială a folosinței, care determină creșterea sau diminuarea valorii impozabile a clădirii cu mai mult de 25%, proprietarul are obligația să depună o nouă declarație de impunere la organul fiscal local în a cărui rază teritorială de competență se află clădirea, în termen de 30 de zile de la data modificării respective, și datorează impozitul pe clădiri determinat în noile condiții începând cu data de 1 ianuarie a anului următor.
(11) În cazul clădirilor pentru care se datorează taxa pe clădiri, în temeiul unui contract de concesiune, închiriere, administrare ori folosință care se referă la perioade mai mari de o lună, titularul dreptului de concesiune, închiriere, administrare ori folosință are obligația depunerii unei declarații la organul fiscal local până la data de 25 inclusiv a lunii următoare intrării în vigoare a contractului.
(12) În cazul clădirilor pentru care se datorează taxa pe clădiri, în temeiul unor contracte de concesiune, închiriere, administrare ori folosință care se referă la perioade mai mici de o lună, persoana de drept public care transmite dreptul de concesiune, închiriere, administrare ori folosință are obligația să depună o declarație la organul fiscal local, până la data de 25 inclusiv a lunii următoare intrării în vigoare a contractelor, la care anexează o situație centralizatoare a acestor contracte.»
3624.La articolul 462, alineatul (5) se modifică și va avea următorul cuprins:
«(5) În cazul contractelor de concesiune, închiriere, administrare sau folosință, care se referă la perioade mai mari de o lună, taxa pe clădiri se plătește lunar, până la data de 25 inclusiv a lunii următoare fiecărei luni din perioada de valabilitate a contractului, de către concesionar, locatar, titularul dreptului de administrare sau de folosință.»
3625.La articolul 462, după alineatul (5) se introduce un nou alineat, alineatul (6), cu următorul cuprins:
«(6) În cazul contractelor care se referă la perioade mai mici de o lună, persoana juridică de drept public care transmite dreptul de concesiune, închiriere, administrare sau folosință colectează taxa pe clădiri de la concesionari, locatari, titularii dreptului de administrare sau de folosință și o varsă lunar, până la data de 25 inclusiv a lunii următoare fiecărei luni din perioada de valabilitate a contractului.»
3626.La articolul 463, alineatele (2) și (4) se modifică și vor avea următorul cuprins:
«(2) Pentru terenurile proprietate publică sau privată a statului ori a unităților administrativ-teritoriale, concesionate, închiriate, date în administrare ori în folosință, după caz, oricăror entități, altele decât cele de drept public, se stabilește taxa pe teren, care se datorează de concesionari, locatari, titulari ai dreptului de administrare sau de folosință, după caz, în condiții similare impozitului pe teren. În cazul transmiterii ulterioare altor entități a dreptului de concesiune, închiriere, administrare sau folosință asupra terenului, taxa se datorează de persoana care are relația contractuală cu persoana de drept public.
(4) În cazul terenurilor care fac obiectul unor contracte de concesiune, închiriere, administrare sau folosință ce se referă la perioade mai mari de o lună, taxa pe teren se stabilește proporțional cu numărul de luni pentru care este constituit dreptul de concesiune, închiriere, administrare ori folosință. Pentru fracțiunile mai mici de o lună, taxa se calculează proporțional cu numărul de zile din luna respectivă.»
3627.La articolul 463, după alineatul (4) se introduce un nou alineat, alineatul (41), cu următorul cuprins:
«(41) În cazul terenurilor care fac obiectul unor contracte de concesiune, închiriere, administrare sau folosință ce se referă la perioade mai mici de o lună, taxa pe teren se datorează proporțional cu numărul de zile sau de ore prevăzute în contract.»
3628.La articolul 463, după alineatul (5) se introduce un nou alineat, alineatul (51), cu următorul cuprins:
«(51) În cazul în care pentru o suprafață de teren proprietate publică sau privată a statului ori a unității administrativ-teritoriale se datorează impozit pe teren, iar în cursul unui an apar situații care determină datorarea taxei pe teren, diferența de impozit pentru perioada pe care se datorează taxa se compensează sau se restituie contribuabilului în anul fiscal următor.»
3629.La articolul 465, după alineatul (2) se introduce un nou alineat, alineatul (21), cu următorul cuprins:
«(21) În cazul unui contribuabil care deține mai multe terenuri situate în intravilanul aceleiași unități/subdiviziuni administrativ-teritoriale, suprafața de 400 m2 prevăzută la alin. (2) se calculează o singură dată, prin însumarea suprafețelor terenurilor, în ordine descrescătoare.»
3630.La articolul 466, alineatele (8) și (9) se modifică și vor avea următorul cuprins:
«(8) În cazul terenurilor pentru care se datorează taxa pe teren, în temeiul unui contract de concesiune, închiriere, administrare ori folosință care se referă la perioade mai mari de o lună, titularul dreptului de concesiune, închiriere, administrare ori folosință are obligația depunerii unei declarații la organul fiscal local până la data de 25 inclusiv a lunii următoare intrării în vigoare a contractului.
(9) În cazul terenurilor pentru care se datorează taxa pe teren, în temeiul unor contracte de concesiune, închiriere, administrare ori folosință care se referă la perioade mai mici de o lună, persoana de drept public care transmite dreptul de concesiune, închiriere, administrare ori folosință are obligația să depună o declarație la organul fiscal local, până la data de 25 inclusiv a lunii următoare intrării în vigoare a contractelor, la care anexează o situație centralizatoare a acestor contracte.»
3631.La articolul 467, alineatul (5) se modifică și va avea următorul cuprins:
«(5) În cazul contractelor de concesiune, închiriere, administrare sau folosință, care se referă la perioade mai mari de o lună, taxa pe teren se plătește lunar, până la data de 25 inclusiv a lunii următoare fiecărei luni din perioada de valabilitate a contractului, de către concesionar, locatar, titularul dreptului de administrare sau de folosință.»
3632.La articolul 467, după alineatul (5) se introduce un nou alineat, alineatul (6), cu următorul cuprins:
«(6) În cazul contractelor care se referă la perioade mai mici de o lună, persoana juridică de drept public care transmite dreptul de concesiune, închiriere, administrare sau folosință colectează taxa pe teren de la concesionari, locatari, titularii dreptului de administrare sau de folosință și o varsă lunar, până la data de 25 inclusiv a lunii următoare fiecărei luni din perioada de valabilitate a contractului.»”
PREȘEDINTELE CAMEREI DEPUTAȚILOR VALERIU-ȘTEFAN ZGONEA
PREȘEDINTELE SENATULUI CĂLIN-CONSTANTIN-ANTON POPESCU-TĂRICEANU
ETICHETEnoul Cod de Procedură Fiscalănoul Cod Fiscal SHARE / PRINT
Articolul precedentLEGEA 316/2015 – Aprobarea cu modificări a OG 17/2015 – măsuri fiscal-bugetare, modificarea și completarea unor acte normativeArticolul următorLEGE 327/2015 – Aprobarea cu modificări a OG 39/2015 cazierul fiscal CFNET Finante Taxehttp://codfiscal.net
Finante Publice LEGEA 6/2017 – bugetul de stat pe anul 2017 Acte modificare Cod Fiscal OUG 3/2017 – Modificarea şi completarea Legii nr. 227/2015 privind Codul fiscal LEGE LEGEA 1/2017 – Eliminarea unor taxe si tarife, precum si pentru modificarea si completarea unor acte normative COMENTARII & DISCUȚII Renunțați la răspunsAutentificați-vă pentru a lăsa un comentariu - Advertisement -
Impozitarea veniturilor din dividende distribuite persoanelor fizice 2017 14 Mar 2017 ANAF ONLINE: Formularul 230 se poate depune ONLINE – Cererea pentru... 30 Apr 2015 Încărcați mai multe ALEGEREA EDITORULUI
MFP: Proiect de modificare a normelor Codului Fiscal 2017 16 Mar 2017 Circulara MFP privind cursul de schimb aplicabil unor plafoane şi suspendarea... 16 Mar 2017 Impozitarea veniturilor din dividende distribuite persoanelor fizice 2017 14 Mar 2017 Parteneri web: Clinica OK Medical | Gazduire reseller
ANAF ONLINE: Formularul 230 se poate depune ONLINE – Cererea pentru... 30 Apr 2015 Venituri din chirii | GHID FISCAL ANAF 2016 28 Apr 2016 Catalogul privind clasificarea si duratele normale de functionare a mijloacelor fixe 2 Oct 2009 CATEGORIE POPULARĂStiri794TaxEditor350Ordine319TVA278Analize Sinteze272Consultare publica261OECD Tax News [en]260Proceduri fiscale212PF-PFA194 DESPRE NOICFNET = CONSULTANTA+ FINANTE+ TAXE | Revista de actualitate financiara, sursa de informare, structurat şi permanent actualizat, pentru analiza şi documentarea soluţiilor în domeniul financiar, contabil şi fiscal.URMAȚI-NE
OUG 92/2014 – Reglementarea unor măsuri fiscal-bugetare şi modificarea unor acte... 30 Dec 2014 LEGEA 24/2010 – Modificarea si Completarea Codului Fiscal 9 Mar 2010 ');

References: articolul 13
 articolul 26
 articolul 80
 articolul 168
 articolul 223
 articolul 224
 articolul 263
 articolul 307
 articolul 331
 articolul 331
 articolul 360
 articolul 362
 articolul 402
 articolul 403
 articolul 404
 articolul 406
 articolul 409
 articolul 410
 articolul 412
 articolul 432
 articolul 435
 articolul 455
 articolul 455
 articolul 455
 articolul 457
 articolul 458
 articolul 461
 articolul 462
 articolul 462
 articolul 463
 articolul 463
 articolul 463
 articolul 465
 articolul 466
 articolul 467
 articolul 467